b'\n_START_ARTICLE_\nJo\xc5\xbee Snoj\n_START_SECTION_\n\xc5\xbdivljenje\n_START_PARAGRAPH_\nRodil se je v Mariboru star\xc5\xa1ema Antonu in Veri Snoj. Dru\xc5\xbeina je morala leta 1941 pred Nemci pobegniti iz Maribora v materin rojstni kraj Mokronog na Dolenjskem, od tam pa so pred komunisti pobegnili v Ljubljano. Tam je kon\xc4\x8dal gimnazijo, diplomiral je leta 1960 na Filozofski fakulteti iz slavistike in primerjalne knji\xc5\xbeevnosti. Od 1961 do 1971 je bil novinar in lektor v kulturni redakciji \xc4\x8dasnika Delo, od 1971 do 1993 pa urednik pri Dr\xc5\xbeavni zalo\xc5\xbebi Slovenije. _NEWLINE_\xc5\xbdivi in dela v Ljubljani. Je dvakrat poro\xc4\x8den, ima otroke Vida, Jo\xc5\xa1ta, Veroniko, Zariko in Antona.'